Het jy gehoor? / Have you heard? - Jan2018
Friday, 26 January 2018 14:32
Valentynsaand, Woensdag14 Februarie beloof om sommer groot liefdespret te wees, sê Johann Broodryk. Ervaar ’n rit op ’n stadige oop dubbeldek-musiekbus met die mooiste sonsondergang in die ooste op die Bronberg-toerismeroete en Mooikloof-uitbreidings. Smul aan pizzahappies, geniet ’n gastronomiese braai-ete met koeksisters, en dans ou honde uit die bos uit. Talle geskenkbewyse gaan uitgedeel word. Ter ere van die ewige liefde gaan gaste in rooi getooi wees. Die vertrekpunt is Mimmos, Moreletapark vanaf 5 nm, en die groot gekuier by LJ’s in Tierpoort. Die bus vertrek om
10 nm weer terug. Enkellopendes is ook welkom. Die koste is R220. Bel Johann Broodryk by
Die volgende Kimiad Kos-, Kuns- en Plaasmark is op Saterdag 27 Januarie van 9 vm tot 3 nm. Daar is ‘n piekniekplek, kraampies met kos en handwerk, kunstenaars wat optree, ‘n pretdraf en speelplek vir kinders. Die mark is by die Kimiad gholfbaan in Wekkerstraat, Moreletapark. Skakel 082-881-0104.
The next vegan food market is on 11 February from 9 am to 4 pm at Klitsgras Drumming in Tierpoort. There will be a big variety of stalls selling food, cosmetics and produce; games for all ages with the focus on family and friends; music interaction for children and a live act to entertain the adults. Well-behaved pets on leashes are welcome. The day starts at 8.30 am with meditation by Wiam Otto. At 9 am there is yoga with Nadya Booyse, at midday the live music starts and the guest speakers come on at 1 pm. Phone Nina: 084-207-2914; Henry: 072-187-2986; or Melissa: 073-151-4392. The market is on the corner of Tierpoort and Leribisi Roads.
Prime Circle tree op 3 Februarie om 8 nm op by Atterbury-teater met ‘n opvoering van hulle nuwe album, ‘If You Don’t You Never Will’. Dié groep het drie jaar geneem om die album op te neem en is op pad na ‘n toer in Duitsland. Kaartjies kos R200 tot R230. Die teater is in Daventrystraat 4, Lynnwood Manor. Skakel 012-942-5951.
Ons verneem die groot advertensiebord van Shalom Eiendomme, wat langs die ingangspad na Rayton gestaan het, het oornag spoorloos verdwyn. Ons verstaan dit is nou die voor- en een symuur van ’n splinternuwe huis in die woonbuurt langs die asgate.
Die Cowhouse Dag- en Nagmark is op 27 Januarie van 4 nm tot 10 nm in die hartjie van die ou Malleson melkplaas op Hazeldean. Daar is ‘n verskeidenheid kraampies, eet- en drinkgoed en vermaak. Toegang is gratis. Die mark is op die hoek van Ridgestraat en Silver Lakesweg. Skakel 072-399-0154.
The next Banting Food Market is on 3 February from 9 am to 1 pm at the Pretoria National Botanical Gardens, 2 Cussonia Avenue, Brummeria. The market is for dedicated banters, those trying to cut out sugar and high carbs or just people who strive to live a healthier lifestyle. Products are preferably grown, baked and processed by the stallholder. The aim is to put the consumer in contact with the producer and to provide local, fresh, quality produce. Entrance is free when you enter through the gate at the end of the parking lot. Phone the organisers at 079-527-4902.
Neil Somers tree op 27 Januarie by Die Weiveld op. Kaartjies kos R50 en die deure open om 7 nm. Weiveld is op die hoek van die Boschkoppad en Lynnwoodweg-verlenging. Skakel 071-471-6698.
Die eerste Windpomp Handwerkmark van die nuwe jaar is op 27 Januarie van 8 vm tot 2 nm by Broodblik en Koffiepit op die R51 tussen Bapsfontein en Petit. Bel Adele by 083-445-1608.
Brent Record stal van 3 tot 21 Februarie uit by ArtBox. Brent het reeds 25 solo uitstallings oor drie dekades aangebied. Hy stal sy collage-kunswerke uit en sê sy doel is nie om blote dekoratiewe samestellings te maak nie; die collages moet ‘n nuwe betekenis openbaar, ‘n stemming of emosie, iets inhoudeliks, al is hulle soms speels en pittig. Die opening is op 3 Februarie om 6.30 nm by Skilpadweg 86, Monumentpark. Skakel 083-384-2402 of 012-346-0710.